**О смеру**

**за ученике надарене у области рачунарства и информатике**

Драги ученици,

* ако сте, док играте игрице, помислили како би било добро да и сами умете да направите једну – по вашој идеји;
* ако вас занима од чега се рачунар састоји и како функционише;
* ако желите да програмирате рачунар да решава различите проблеме;
* ако вас занима како умрежити рачунаре и како функционише интернет;
* ако вам је математика један од омиљених предмета;
* ако радо проучавате природне науке;
* ако волите да решавате мозгалице,
* ако сте креативни, радознали,...

можда је овај смер прави избор за вас!

Начин рада са ученицима надареним у области рачунарства и информатике :

* Предвиђено је да одељење има највише 20 ученика.
* Поред гимназијских професора, одређени број стручних предмета предаваће професори и асистенти са факултета Универзитета у Београду и истраживачи са института.
* Акценат је на примени различитих приступа у изучавању стручних предмета и природних наука и развоју талената ученика у оквирима ових области, уз квалитетну подршку и општеобразовних, гимназијских предмета .
* Планирана је припрема ученика за учешће на такмичењима која им могу омогућити освајање стипедније и упис на одређене факултете.

Знања која ћете стећи учећи на овом смеру омогућиће вам проходност за упис на Електротехничи факултет, Факултет организационих наука, Математички факултет, Економски факултет, Физички факултет, Хемијски факултет, Факултет физичке хемије, Биолошки факултет, Грађевински факултет, Саобраћајни факултет, Медицински факултет, Фармацеутски факултет,...